Messadi pertuccont la revisiun parziala digl uorden da gestiun dil parlament communal dalla vischnaunca Ilanz/Glion

Preziadas parlamentarias, preziai parlamentaris

Sebasond sin art. 35 al. 1 lit. f. dalla constituziun communala dalla vischnaunca Ilanz/Glion (Constituziun communala; LIG 11.1) relai il parlament communal Ilanz/Glion igl uorden da gestiun per il parlament.

A caschun dalla sesida dils 23 d'october 2024 han Flavio Elvedi e 14 consutsignaders inoltrau in'incumbensa pertuccont ina midada digl uorden da gestiun dil parlament communal dalla vischnaunca Ilanz/Glion (Uorden parlamentar, Uparl; LIG 13.11). Incumbensas ston vegnir tractadas dalla suprastonza communala (mira art. 31 ss digl uorden parlamentar). Ina midada digl uorden parlamentar ei denton buc ella cumpetenza dalla suprastonza communala.

Il biro parlamentar ha predeliberau la revisiun parziala digl uorden da gestiun dil parlament communal dalla vischnaunca Ilanz/Glion. La revisiun parziala vegn motivada tenor l'incumbensa Flavio Elvedi sco suonda (text original per tudestg):

«Das legitime Interesse der Öffentlichkeit, das Abstimmungsverhalten ihrer gewählten Parlamentarier in wesentlichen politischen Fragen zu kennen, ist essentiell für das Funktionieren einer lebendigen Demokratie. Transparente Abstimmungsprozesse stärken das Vertrauen in demokratische Institutionen und ermöglichen es den Wählern, fundierte Entscheidungen über die Unterstützung einzelner Parlamentarier zu treffen. Die bisherige Praxis, die keine individuell nachvollziehbare Dokumentation des Abstimmungsverhaltens bietet, steht einer transparenten und offenen legislativen Arbeit im Wege. Eine Anpassung dieser Praxis würde nicht nur die Transparenz und die Rechenschaftspflicht innerhalb des Gemeindeparlaments verbessern, sondern auch die Verbindung zwischen den Wählern und den gewählten Vertretern stärken.

Durch die Einführung einer obligatorischen namentlichen Abstimmung bei grundlegenden Entscheidungen wird sichergestellt, dass die Bürgerinnen und Bürger ein klares Verständnis davon erhalten, wie einzelne Parlamentarier zu den wichtigsten Themen stehen. Diese Massnahme würde das Prinzip der demokratischen Rechenschaftspflicht stärken und das Vertrauen in die lokale Verwaltung weiter festigen, indem sie gewährleistet, dass kritische Entscheidungen transparent und nachvollziehbar getroffen werden.

Diese Änderung zielt darauf ab, eine angemessene Balance zwischen Transparenz gegenüber der Öffentlichkeit und dem Schutz der Privatsphäre der Parlamentsmitglieder zu gewährleisten. Indem Protokolle ohne das Abstimmungsprotokoll auf der Webseite veröffentlicht und das Abstimmungsprotokoll nur auf Anfrage zur Verfügung gestellt werden, schaffen wir ein adäquates Mass an Zugänglichkeit. Diese Praxis verhindert, dass die Individuelle Stimmabgabe der Parlamentarier standardmässig öffentlich gemacht wird, was dem Datenschutz der Parlamentsmitglieder dient, ohne die Transparenz zu beeinträchtigen.»

Incumbensa Flavio Elvedi

A caschun dalla sesida dils 23 d'october 2024 han Flavio Elvedi da Glion sco emprem sutsignader e 14 consutsignaders inoltrau in'incumbensa pertuccont la midada digl art. 22 ed art. 41 digl uorden da gestiun dil parlament communal dalla vischnaunca Ilanz/Glion. Sco gia menziunau all'entschatta ei ina midada digl uorden parlamentar spirontamein ella cumpetenza dil parlament (art. 35 al. 1 lit. f. constituziun communala). L'incumbensa ei perquei vegnida retratga digl emprem sutsignader, Flavio Elvedi, sebasond sin art. 27 al. 1 digl uorden parlamentar. La proposta da midar igl uorden parlamentar ei vegnida surdada al biro parlamentar per l'ulteriura tractaziun.

Per ils arguments resp. per la motivaziun dalla revisiun parziala presenta vegn renviau sin las explicaziuns cheu survart. Quellas ein vegnidas surpridas senza midadas dall'incumbensa Flavio Elvedi.

Revisiun parziala digl uorden parlamentar

Art. 22 Fuorma da votar

1 Per regla vegn votau tras alzar il maun.

2 Sch'ina tiarza dils commembers presents pretendan ei, vegn votau a moda secreta ni cun clamar giu ils nums. Tier la fuorma cun clamar giu ils nums vegnan ils nums dils votants cun lur decisiun registrai el protocol. Tier la votaziun vegnan ils nums dallas persunas che voteschan mess a protocol ensemen cun lur votaziun (protocol da votaziun).

3 Sch'ina tiarza dils commembers presents pretenda ei, vegn votau a moda secreta.

Art. 41 Protocolar

1 Il protocol cuntegn:

	a.	indicaziun dil gi, liug, temps e cuoz dalla sesida;

	b.	la gliesta da preschientscha ed ils nums dils commembers dil parlament absents;

	c.	ils objects dallas tractandas, il text cumplet dallas propostas che vegnan en votaziun sco era ils resultats da votaziuns ed elecziuns;

	d.	…

	e.	las moziuns parlamentaras inoltradas;

	f.	las declaraziuns al protocol;

	g.	il protocol da votaziun.

2 Las tractativas vegnan registradas electronicamein. La registraziun dil tun ei publica e vegn publicada sil pli tard 10 gis suenter la sesida sin la pagina d'internet dalla vischnaunca.

3 Il protocol vegn publicaus suenter l'approbaziun senza il protocol da votaziun sin la pagina d'internet dalla vischnaunca.

4 Il protocol da votaziun sa tenor giavisch vegnir pretendius tier la canzlia communala.

Tenor art. 35 al. 1 lit. f. dalla constituziun communala ei il parlament communal responsabels per il relasch digl uorden da gestiun per il parlament. Tenor art. 32 al. 1 lit. a. dalla constituziun communala resta il referendum facultativ resalvaus.

Proposta

Sin fundament dallas explicaziuns precedentas e sebasond sin l'incumbensa retratga da Flavio Elvedi e 14 consutsignaders vegn l'approbaziun dalla revisiun parziala digl uorden da gestiun dil parlament communal dalla vischnaunca Ilanz/Glion proponida. La revisiun parziala duei entrar en vigur igl 1. d'avrel 2025.

	Ilanz/Glion, ils 13 da schaner 2025	Biro parlamentar Ilanz/Glion

2

1